नई दिल्ली। दाएं हाथ के ऑफ स्पिनर रविचंद्रन अश्विन भारत के नंबर एक गेंदबाज है। अश्विन भारतीय मैदानों पर काफी प्रभावशाली साबित होते हैं। 30 वर्षीय अश्विन ऑस्ट्रेलिया के खिलाफ खेली जा रही चार मैच की सीरीज के तीन टेस्ट खत्म होने तक 17 विकेट चटका चुके हैं। हालांकि वे रांची में हुए पिछले टेस्ट में सिर्फ दो ही विकेट ले पाए थे। टीम इंडिया को 25 मार्च से धर्मशाला में होने वाले अंतिम टेस्ट में अश्विन से बड़ी उम्मीदें रहेंगी।